Amazon Alexa. Amazon Alexa yoki Alexa (Aleksa) 2013-yilda Amazon tomonidan sotib olingan, Ivona nomli nutq aniqlash texnologiyasidan keng foydalanadigan virtual yordamchi. Birinchi marta Amazon Echo aqlli kalonkasida va Amazon Lab126 tomonidan ishlab chiqilgan Echo Dot, Echo Studio va Amazon Tap dinamiklarida ishlatilgan. Aleksa ovozli aloqa, musiqa tinglash, ishlar roʻyxatini yaratish, podkastlarni uzatish, audiokitoblarni ijro etish, ob-havo, tirbandlik, sport, real vaqt rejimida boshqa maʼlumotlar va yangiliklarni taqdim etish kabi vazifalar bajara oladi. Shuningdek, Aleksa uyni avtomatlashtirish tizimi sifatida bir nechta aqlli qurilmalarni boshqarishi mumkin. Aleksaning imkoniyatlarini kengaytirish uchun uchinchi tomon ishlab chiqaruvchilari tomonidan ishlab chiqilgan qoʻshimcha dasturlarni, masalan, ob-havo yoki audio dasturlarni oʻrnatish kerak boʻladi.